text: Se billederne: Bus i brand i Tønder
  30 oktober 2015 kl. 13.19
  En bus fra Sydtrafik udbrændte fredag eftermiddag ved Campus på Plantagevej i Tønder. 
  På Twitter oplyser Syd- og Sønderjyllands Politi, at bussen er brudt i brand, mens den var tom og uden passagerer. Ingen personer er derfor kommet til skade eller i fare.
  Den brændende bus skabte dog trafikale problemer på stedet, ligesom beboerne i de nærliggende huse var generet af den kraftige røgudvikling.
  
  Brændende bus på Plantagevej i Tønder. Ingen passagerer og ingen tilskadekomne. Politi og brandvæsenet er på stedet. #politidk
  
  